Moolelo o Kualii. 



MOKUNA I. 



Ko Kualii Ano a me Kana Hana. 



MA NA kaao a me na moolelo, ua nui na alii i komo ole iloko o ka papa hoono- 

 honolio mookuauhau mai a Opuukalionua mai a hiki ia Liloa, a ma ia hope 

 mai a hiki ia Kamehameha. O Kualii aole oia i ikeia ma ka papa hoonoho- 

 noho mookuauhau o na 'lii, aka, ua kamailio mau ia nae kona moolelo no kona ano, 

 kana mau hana. Ua oleloia o Kualii he alii no Hawaii nei, a o kekahi ano ona, he 

 akua ka mea nona mai kona ike, a he akua maoli no o Kualii ma kekahi ano i kekahi 

 manawa. 



He alii kaulana o Kualii, no ka ikaika a me ke koa; ua lanakila mau oia iloko 

 o na hoouka kana maluna o kona poe enemi ; a ua kaulana oia no kona puni kaua. 

 Ua oleloia o Kualii, ua hoomaka kona kaua mai ka manawa kamalii mai a hiki i kona 

 hoomakua ana. A eia ka mea kupanaha no Kualii ; i ka manawa i elemakule ai oia, a 

 hiki ole ke hele, alalia, kauoha ae la oia i kona mau kanaka e ka i koko. A e like me 

 ka makemake o Kualii, a pela i hana aku ai kona mau kanaka. 



A i ka hoouka kaua ana o Kualii ia Oahu nei me na 'Hi o Koolauloa mai, i ka 

 manawa mahope mai o ko Kakuhihewa noho alii ana no Oahu nei, a i ole ia, i ka 

 manawa paha mamua aku o ko Kakuhihewa noho alii ana, (aole nae i maopopo ka 

 manawa). A i ka hoouka kaua ana i ke kula o Keahumoa ma Honouliuli, Ewa, ma 

 ke koko kona laweia ana, i auamoia e na kanaka. Aka, ma ia hoouka kaua ana, ua 

 hoomoe wale ke kaua, a hui na puali elua, a hoopau wale. 



O ka nui o na kanaka o Kualii ma ia hoouka ana, ekolu mano, ua like me umi- 

 kumamalua tausani, a o ka nui o na kanaka o kekahi kaua ekolu lau, ua like me 

 hookahi tausani elua haneri. A penei ka moolelo no ia hoouka kaua ana i hoopau 

 wale ai. 



O Kapaahulani ka mua, a o kona kaikaina o Kamakaaulani, he mau kanaka imi 

 haku laua, a na laua i haku i mele, a holo, hooili i ka inoa no Kualii. I ka manawa 

 nae i haku ai ua mau kanaka nei a holo ke mele, alalia, kuka ae la laua i mea e pono 



ai ia laua ke hana, a i mea e loaa like ai ia laua like ka pomaikai. 



(365) 



